Можете да извършвате групови действия за няколко пощенски кутии наведнъж: Можете да конфигурирате различни настройки, да създавате архиви и да изтривате пощенски кутии или съобщенията в тях. Можете да направите това чрез Контролния панел -> Пощенски кутии -> падащо меню "Изпълни следното с избраните кутии:". Менюто се намира точно под списъка на пощенските кутии в раздел Пощенски кутии на Контролния панел на хостинга.
Първо трябва да маркирате квадратчетата за отметка пред пощенските кутии, които искате да управлявате наведнъж. След това изберете желаното действие чрез падащото меню "Изпълни следното с избраните кутии:" и кликнете бутона Изпълни. Когато искате да променяте настройки, кликването на бутона ще отвори отделна страница, където можете да управлявате желаното действие за избраните пощенски кутии и да го приложите. За създаване на архиви, кликването на бутона ще стартира процедурата за архивиране. За изтриване на съобщения или пощенски кутии, кликването на Изпълни ще покаже искане за потвърждение.
В падащото меню има три подраздела, от които да избирате: Конфигурирай, Архив и Изтрий. Действията, достъпни в подраздела Конфигурирай, са:
Автоматичен отговор (позволява да зададете едно и също съобщение за автоматичен отговор за всички избрани пощенски кутии)
Пренасочване (можете да приложите едни и същи правила за препращане на съобщения за всички пощенски кутии, които сте избрали)
Дискова квота (с това действие задавате същата квота за дисково пространство за всички пощенски кутии, които сте избрали)
Уебмейл (можете да промените различни Уебмейл настройки за всички избрани пощенски кутии наведнъж)
Действието, налично в подраздела Архив, е "Създай архив". Това ще Ви позволи да направите архив само на избраните пощенски кутии. Заявката за създаване на архив ще бъде добавена в опашката на сървъра и ще можете да проследявате нейния напредък в левия панел на Контролния панел, без значение в кой раздел се намирате по-късно. Архивът ще бъде създаден в директория /private на Вашия акаунт. Можете да осъществите достъп до тази директория чрез раздел Файлове в Контролния панел или чрез FTP.
Наличните действия за подраздела Изтрий са "Съобщенията" и "Кутиите". Избирането на действие "Съобщенията", ще Ви позволи да изтриете всички съобщения съдържащи се в избраните пощенски кутии, докато с действие "Кутиите", можете да изтриете самите избрани пощенски кутии.